ПРОТОКОЛ № 10
от заседание на Комисия по дисциплинарните производства
на Висшия съдебен съвет,
проведено на 15 март 2016 г.

Днес, 15 март 2016 г., вторник, oт 13:00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
ЮЛИЯ КОВАЧЕВА
МИХАИЛ КОЖАРЕВ
ЯСЕН ТОДОРОВ

ОТСЪСТВА: Милка Итова

От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.

	Заседанието протече при следния дневен ред:

1.	Изслушване на Георги Кацаров – административен ръководител-районен прокурор на Районна прокуратура гр. Пазарджик и Силвана Стоянова Лупова – прокурор в Районна прокуратура гр. Пазарджик – отложена точка от 01.03.2016 г.

2.	Заповед РП № 25/29.02.2016 г. на Гриша Мавров – административен ръководител-районен прокурор на Районна прокуратура гр. Стара Загора, с която, на основание чл.327 от ЗСВ, е обърнато внимание на Илчо Петров Петров – прокурор в Районна прокуратура гр. Стара Загора.

3.	Решение № 2239 от 29.02.2016 г.  на ВАС - петчленен състав - ІІ колегия, с което оставя в сила Решение № 8070/01.07.2015 г., постановено по адм. дело № 13653/2014 г. на ВАС, VІ-то отделение, с което е отменено решение на Висшия съдебен съвет по т. 51 от протокол № 44/09.10.2014 г.

По дневния ред

1.	ОТНОСНО: Изслушване на Георги Кацаров – административен ръководител-районен прокурор на Районна прокуратура гр. Пазарджик и Силвана Стоянова Лупова – прокурор в Районна прокуратура гр. Пазарджик – отложена точка от 01.03.2016 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.	Предлага на Висшия съдебен съвет, съгласно предложението от Георги Кацаров – административен ръководител-районен прокурор на Районна прокуратура гр. Пазарджик, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Силвана Стоянова Лупова – прокурор в Районна прокуратура гр. Пазарджик .

2.	ОТНОСНО: Заповед РП № 25/29.02.2016 г. на Гриша Мавров – административен ръководител-районен прокурор на Районна прокуратура гр. Стара Загора, с която, на основание чл.327 от ЗСВ, е обърнато внимание на Илчо Петров Петров – прокурор в Районна прокуратура гр. Стара Загора.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение Заповед РП № 25/29.02.2016 г. на Гриша Мавров – административен ръководител-районен прокурор на Районна прокуратура гр. Стара Загора, с която, на основание чл.327 от ЗСВ, е обърнато внимание на Илчо Петров Петров – прокурор в Районна прокуратура гр. Стара Загора и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3.	ОТНОСНО: Решение № 2239 от 29.02.2016 г.  на ВАС - петчленен състав - ІІ колегия, с което оставя в сила Решение № 8070/01.07.2015 г., постановено по адм. дело № 13653/2014 г. на ВАС, VІ-то отделение, с което е отменено решение на Висшия съдебен съвет по т. 51 от протокол № 44/09.10.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение Решение № 2239 от 29.02.2016 г.  на ВАС - петчленен състав - ІІ колегия, с което оставя в сила Решение № 8070/01.07.2015 г., постановено по адм. дело № 13653/2014 г. на ВАС, VІ-то отделение, с което е отменено решение на Висшия съдебен съвет по т. 51 от протокол № 44/09.10.2014 г.
3.2. Решенията да се приложат към кадровото досие на магистрата.

ПРЕДСЕДАТЕЛ НА КОМИСИЯ		/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА